11. ΝΟΜΟΘΕΤ. ΔΙΑΤΑΓΜΑ υπ’ αριθ. 1302 της 29/31 Οκτ. 1949 (ΦΕΚ Α΄ 304) Περί συγχωνεύσεως Λιμενικών Ταμείων. Άρθρ.1.-1.Δια Β.Δ/των εκδιδομένων προτάσει του Υπουργού των Δημοσίων Έργων μετά σύμφωνον γνώμην του Γνωμοδοτικού Συμβουλίου Λιμενικών Φορολογιών, επιτρέπεται η συγχώνευσις Λιμενικών Ταμείων κατά Νομούς ή Επαρχίας, έτι δε και στενωτέρας περιοχάς. 2.Δια του αυτού ή ετέρου ομοίου Β.Δ/τος, ορίζεται η έδρα του εκ της συγχωνεύσεως προκύπτοντος Λιμεν. Ταμείου, η έκτασις της περιοχής αυτού, η σύνθεσις της οικείας Λιμενικής Επιτροπής, η τυχόν απαιτουμένη σύστασις Υποεπιτροπών κατά λιμένας και η δικαιοδοσία αυτών και ρυθμίζεται παν εκ της συγχωνεύσεως προκύπτον ζήτημα. 3.Δια Β.Δ/των, προτάσει των Υπουργών Οικονομικών και Δημοσίων Έργων εκδιδομένων, καθορίζεται η υπέρ του εκ της συγχωνεύσεως προκύπτοντος Λιμεν. Ταμείου κατά τας κειμένας διατάξεις φορολογία, η οργανική σύνθεσις των υπηρεσιών αυτού και η κατάστασις εν γένει των υπαλλήλων του. Ο δια των Δ/των τούτων ορισθησόμενος αριθμός θέσεων προσωπικού πάσης κατηγορίας δέον να η οπωσδήποτε κατώτερος του κατά την ισχύν του παρόντος συνολικού αριθμού των θέσεων των συγχωνευομένων Λιμεν. Ταμείων. 4.(Καταργήθηκε από την παρ. 6 άρθρ. 9 Νόμ. 1416/18-21 Φεβρ. 1984 (ΦΕΚ Α΄ 18), Τόμ. 3, σελ. 52,263). Σελ. 234(α) Τεύχος ΣΤ61-Σελ. 78 5.Αι διατάξεις των παρ. 2, 3 και 4 του παρόντος δύνανται να εφαρμόζωνται και εις τα μη συγχωνευθησόμενα δυνάμει του παρόντος Λιμενικά Ταμεία. 6.Δια την εφαρμογήν του παρόντος εξομοιούνται προς Λιμενικά Ταμεία το Ταμείον Λιμενικών Έργων και Υδρεύσεως Γυθείου και τα Λιμενικά και Εξυγιαντικά Ταμεία Μεσολογγίου και Αιτωλικού. Άρθρ.2.-Αι κεναί θέσεις του προσωπικού του Ο.Λ.Π. και των των Λιμενικών Ταμείων συμπληρούνται υποχρεωτικώς δια των απολυθέντων κατ’ εφαρμογήν του Α.Ν. 843/48 φοροτεχνικών υπαλλήλων των κεκτημένων τα δια τας κενάς ταύτας θέσεις προσόντα μη εφαρμοζομένου ως προς τούτους του κατά τας οικείας διατάξεις περιορισμού ηλικίας των διοριζομένων. Άρθρ.3.-Εις την Λιμενικήν Επιτροπήν Πόρτο– Λαγώ προστίθενται ως μέλη αντιπρόσωποι 1)του Εμπορικού Συλλόγου Κομοτινής και εν ελλείψει τοιούτου ο Πρόεδρος του Εμπορικού Τμήματος του Εμπορικού Επιμελητηρίου Ροδόπης, 2)του Επαγγελματικού και Βιοτεχνικού Επιμελητηρίου Ροδόπης, 3)της Ενώσεως Γεωργικών Συνεταιρισμών Κομοτινής, και 4)του Εργατικού Κέντρου Κομοτινής. 20.Δ.β.11 Λιμενικά Ταμεία - Λιμενικά Έργα 